**Ministerstvo hospodárstva Slovenskej republiky**

**vyhlasuje**

podľa § 5 ods. 3 zákona č. 308/2018 Z. z. o Národnom jadrovom fonde a o zmene a doplnení zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov (ďalej len „zákon č. 308/2018 Z. z.“) a podľa § 5 zákona č. 552/2003 Z. z. o výkone práce vo verejnom záujme v znení neskorších predpisov (ďalej len „zákon č. 552/2003 Z. z.“)

výberové konanie

na obsadenie miesta podpredsedu a správcu podúčtu Rady správcov Národného jadrového fondu (ďalej len „jadrový fond").

Za člena rady správcov môže byť vymenovaná fyzická osoba, ktorá:

a) má spôsobilosť na právne úkony v plnom rozsahu,

b) je bezúhonná,

c) má ukončené vysokoškolské vzdelanie druhého stupňa,

d) ) spĺňa požiadavku odbornej praxe minimálne 10 rokov v oblasti:

1) jadrovej energetiky, jadrového výskumu, alebo radiačnej ochrany v jadrových zariadeniach,

2) vypracúvania ekonomických alebo finančných koncepcií a analýz v oblasti jadrovej energetiky,

3) projektovania a realizácie stavieb jadrových zariadení alebo

4) aplikácie práva v oblasti jadrovej energetiky,

e) nie je štatutárnym orgánom alebo členom štatutárneho orgánu, členom riadiaceho, dozorného alebo kontrolného orgánu právnickej osoby, ktorá je držiteľom súhlasu alebo držiteľom povolenia vydaného úradom.

Kritéria a požiadavky v súvislosti s obsadzovanou funkciou: (podľa § 5 ods. 3 písm. d) a §9 zákona č. 552/2003 Z. z.) - preukázanie toho, že nepodniká a nie je členom riadiacich, kontrolných alebo dozorných orgánov spoločnosti alebo organizácií, ktoré vykonávajú činnosť podľa § 13 ods. 1 písm. a) zákona č. 308/2018 Z. z.

K žiadosti o účasť na výberovom konaní treba doložiť:

1. profesijný štruktúrovaný životopis,
2. čestné vyhlásenie o splnení požiadavky 10 rokov odbornej praxe, v niektorej z uvedených oblastí,
3. overenú kópiu diplomu alebo dokladu o najvyššom dosiahnutom vzdelaní,
4. čestné prehlásenie o bezúhonnosti (od nominovaného uchádzača sa bude vyžadovať výpis z registra trestov nie starší ako tri mesiace),
5. čestné vyhlásenie o tom, že nepodniká, nevykonáva inú zárobkovú činnosť, nie je členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť alebo že do 30 dní odo dňa vymenovania za člena Rady správcov jadrového fondu ukončí túto činnosť alebo členstvo v riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť,
6. súhlas so spracovaním osobných údajov v súlade so zákonom č. 18/2018 Z. z. - Zákon o ochrane osobných údajov a o zmene a doplnení niektorých zákonov (formulár tvorí prílohu vyhláseného výberového konania).

Uvedené doklady je potrebné zaslať **do 19.05.2025** v zalepenej obálke s označením „Výberové konanie na miesto podpredsedu a správcu podúčtu Rady správcov Národného jadrového fondu ", a „Obálku neotvárať" na adresu: Ministerstvo hospodárstva SR, Osobný úrad. Mlynské nivy 44/a, 827 15 Bratislava 212.

Uchádzačom, ktorí splnia podmienky výberového konania bude na výberové konanie zaslaná pozvánka.

Bližšie informácie na č. tel. 02/4854 1333, spirova@mhsr.sk.

V zmysle čl. 7 Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov dávam ako dotknutá osoba dobrovoľný

**súhlas**

na spracúvanie mojich osobných údajov za nasledovných podmienok:

1. Osobné údaje poskytuje dotknutá osoba prevádzkovateľovi, ktorým je Ministerstvo hospodárstva Slovenskej republiky, a to výlučne za účelom uskutočnenia výberového konania.
2. Právnym základom na spracúvanie osobných údajov je súhlas dotknutej osoby. Jeho poskytnutie nie je zákonnou povinnosťou dotknutej osoby. Neposkytnutie súhlasu znamená nemožnosť zúčastniť sa výberového konania.
3. Prevádzkovateľ bude spracúvať osobné údaje v rozsahu, ktorý mu dotknutá osoba poskytne prostredníctvom žiadosti o účasť na výberovom konaní a prostredníctvom príloh k tejto žiadosti.
4. Doba platnosti súhlasu končí dňom ukončenia výberového konania, ktorého sa dotknutá osoba zúčastnila. Svoj súhlas môže dotknutá osoba odvolať aj v priebehu výberového konania. Odvolanie súhlasu môže mať za následok vylúčenie uchádzača z výberového konania. Po skončení platnosti súhlasu prevádzkovateľ neodkladne zlikviduje písomnosti, obsahujúce osobné údaje dotknutej osoby, alebo ich vráti dotknutej osobe. Výnimkou sú dokumenty „Žiadosť o účasť vo výberovom konaní“ a tento „Súhlas so spracúvaním osobných údajov“, ktoré prevádzkovateľ v zmysle registratúrneho poriadku MH SR archivuje po dobu piatich rokov. Povinnosť archivácie ukladá prevádzkovateľovi zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov.
5. Poskytnuté osobné údaje prevádzkovateľ nezverejní ani neposkytne inému príjemcovi.
6. Ďalšie informácie pre dotknutú osobu sprístupnil prevádzkovateľ na webovej stránke <https://www.mhsr.sk/verejnost/ochrana-osobnych-udajov> .
7. Prevádzkovateľ zabezpečí, aby boli osobné údaje dotknutej osoby dostatočným spôsobom chránené pred odcudzením, pred náhodným alebo cieľavedomým prístupom nepovolanej osoby, ako aj pred akýmikoľvek inými neprípustnými formami spracúvania. Vytvorí také podmienky, aby pri spracúvaní osobných údajov nebola ohrozená ich dôvernosť a integrita.

...............................................................................................................................................

(miesto a dátum podpisu, titul, meno, priezvisko a podpis dotknutej osoby)